- Hindi News
- National
- ग्रामीण विभाग में कांट्रेक्टर रजिस्ट्रेशन के सर्टिफिकेट के लिए 30 हजार तक वसूली
ग्रामीण विभाग में कांट्रेक्टर रजिस्ट्रेशन के सर्टिफिकेट के लिए 30 हजार तक वसूली
रांची | ग्रामीणकार्य मामले विभाग में नए कांट्रेक्टर का रजिस्ट्रेशन किया गया है। विभाग की ओर से रजिस्ट्रेशन सर्टिफिकेट दिया जा रहा है। विभाग के पदाधिकारी और कर्मचारी कांट्रेक्टर को सर्टिफिकेट देने के बदले 30 हजार रुपए तक की वसूली कर रहे हैं। शुक्रवार को पैसे के लेन देन को लेकर ठेकेदार और कर्मचारियों के बीच बकझक भी हुई। कार्यालय में एक कर्मचारी ने साफ कहा कि उपर तक पैसा देना होता है। इसलिए बिना पैसा जमा कराए किसी को कागजात नहीं मिलेगा। आखिरकार 20 हजार रुपए जमा लेकर कागजात भेजने का आश्वासन दिया। इस मामले में विभाग के संयुक्त सचिव विनोद चौधरी ने कहा कि रजिस्ट्रेशन कागजात के लिए पैसा लेना गंभीर मामला है। इसकी जांच कराते हुए संबंधित कर्मचारियों पर कार्रवाई होगी।
tgl_Latn sot_Latn hin_Deva hin_Deva hin_Deva